สวัสดีค่ะ หนูถูกแมวจรกัดบริเวณข้อต่อนิ้วชี้ เมื่อวันที่ 22 มค. อาการที่รู้สึก : ตอนกลางดึก รู้สึกแขนเป็นเหน็บชาข้างที่ถูกกัดค่ะ และตลอดทั้งวันตอนเช้ารู้สึกตึงบริเวณนิ้วชี้ที่ถูกกัด จนลามไปถึงนิ้วโป้ง ซึ่งมันปวดแบบเคล็ดขัดยอก และบางเวลารู้สึกเป็นเหน็บชาทั่วทั้งแขนข้างที่ถูกกัดค่ะ (ไม่รู้ว่าตัวหนูเองคิดมากไปหรือเปล่าค่ะ) และได้ไปพบคุณเมื่อวันที่ 23 มค. ค่ะ ซึ่งหนูเคยถูกสุนัขกัดและได้รับวัคซีนบาดทะยักและพิษสุนัขบ้าแล้วเมื่อปี 2554 ซึ่งคาดว่าได้รับวัคซีนจนครบค่ะ เพราะจำได้ว่ากินเวลาไป 2-3 เดือนเลยทีเดียว และอีกครั้งเคยถูกไม้บาดเป็นแผลลึกอีกตอนปี 2555 ซึ่งตอนนั้นก็น่าจะได้รับวัคซีนเช่นเดียวกันค่ะ วันนี้ได้พบคุณและอธิบายตามด้านบนนี้ให้รับทราบแล้ว คุณได้ให้ฉีดวัคซีนกระตุ้นพิษสุนัขบ้า 2 เข็มและให้ยาแก้ปวดและยา Augmentin(B) มาค่ะ แต่คุณไม่ได้อธิบายอาการที่หนูเป็นเลย จึงมีความสงสัยและใคร่อยากเรียนถามคุณที่นี่ค่ะ ขอรบกวนคุณที่นี่วินิจฉัยให้ความรู้ความกระจ่างด้วยค่ะ ขอบค่ะ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็มใน 1 เดือนอาการของโรคพิษสุนัขบ้าเช่นน้ำลายฟูมปาก กลัวน้ำ มีอาการทางระบบประสาททำให้กระวนกระวาย สับสน คลุ้มคลั่งและจะเสียชีิวิตในที่สุด ซึ่งอาการเหล่านี้มักจะไม่ปรากฏเร็วในหลักชั่วโมงค่ะ มักต้องใช้เวลาฟักตัวหลายสัปดาห์ขึ้นไปกว่าจะมีอาการ แต่ถ้ามีอาการแล้ว ยังไม่มีทางรักษา ดังนั้นการได้รับวัคซีนให้ครบถ้วนจึงสำคัญมากส่วนเรื่องแผลนั้นจะเป็นอีกเรื่องหนึ่ง คือถ้าแผลดูติดเชื้อมาก ปวด บวม เยอะ อาจต้องได้ยาฆ่าเชื้อ ยาแก้ปวด ยาแก้อักเสบมาตามอาการ ซึ่งถ้าได้รับวัคซีนพิษสุนัขบ้าครบถ้วน กินยาฆ่าเชื้อตามแพทย์สั่ง ไปทำแผลใกล้บ้านจนแผลหายสนิท ก็ไม่มีอะไรต้องกังวลค่ะ